Akmenės laisvoji ekonominė zona|  |
| Forma | Uždaroji akcinė bendrovė |
| Pramonė | Komercinis NT, mediena, energetika, statybos, logistika |
| Centrinė būstinė | Ryto g. 4, Menčiai, LT-85271 Akmenės r. |
| Aptarnaujama teritorija | 98,6 ha |
| Svarbiausi darbuotojai | Lina Mockutė, LEZ valdymo bendrovės direktorė |
| Pajamos | 61,1 mln. EUR (visų investuotojų, 2022 m.) |
| Darbuotojų | ~300 |
| Tinklalapis | www.akmenefez.lt |

Akmenės laisvoji ekonominė zonaAkmenės LEZ
**Akmenės laisvoji ekonominė zona** (LEZ) – laisvosios ekonominės zonos statusą turinti 98,6 ha pramoninės plėtros teritorija, kur klientams yra nustatytos mokesčių, muitų, kvotų lengvatos ir specialiosios veiklos taisyklės, siekiant investuotojams sudaryti palankesnes veiklos sąlygas. Akmenės laisvoji ekonominė zona įsteigta 2012 metais 49 metams. Aktyvią veiklą Akmenės LEZ pradėjo vystyti 2019 m. Akmenės laisvoji ekonominė zona specializuojasi medienos pramonės, statybų, energetikos, logistikos ir įrangos priežiūros sektoriuose, tačiau yra atvira bei derasi ir su kitų verslo sričių atstovais.

Akmenės LEZ valdo ir administruoja UAB "Akmenės laisvoji ekonominė zona", įregistruota 2018 m. pabaigoje.

Investuotojai
-------------

Akmenės LEZ 2019-2023 m. įsikūrė ir plečiasi investuotojai, veiklą vykdantys medienos, statybų, energetikos ir įrangos priežiūros srityse. Per šį laiką į teritoriją pritraukta daugiau kaip 300 mln. EUR privačių investicijų. 2022 m. bendra Akmenės LEZ investuotojų apyvarta sudarė 62,1 mln. EUR arba 57% daugiau nei 2021 m. LEZ investuotojų eksportas 2022 m. sudarė 18,8 mln. EUR, o sumokėti Sodros ir gyventojų pajamų mokesčiai - daugiau kaip 2,2 mln. EUR.

Akmenės LEZ šiuo metu veikia:

* **AB „Klaipėdos mediena"** - viena moderniausių medienos drožlių plokščių (MDP) gamyklų Europoje.

* **UAB „VMG Akmenės baldai"** - viena moderniausių korpusinių baldų gamyklų Baltijos šalyse.

* **UAB „VMG Lignum construction"** - statybinės medienos drožlių plokščių gamintoja, netrukus planuojanti ir sluoksninės lukštų medienos bei dvitėjinių sijų gamybą.

* **UAB „VMG Service Akmenė"** - įrangos priežiūros ir technologinių procesų automatizavimo bei robotizavimo paslaugų įmonė.

* **UAB „Rietuva"** - šilumos energijos tiekėja Akmenės LEZ veikiančioms įmonėms.

Parametrai
----------

**Plotas**: 98,6 ha

**Nuomojami sklypai**: 0,9 - 26,3 ha

**Mokestiniai paskatinimai**: 10 metų neapmokestinamas pelnas ir 50% mokesčio nuolaida kitus 6 metus, neapmokestinami dividendai, neapmokestinamas NT

**Infrastruktūra**: geležinkelio linija, elektros energija, dujos, vandentiekis, nuotekų sistema, vidinės gatvės, stovėjimo aikštelė, dviračių takas iki miesto

**Strateginės partnerystės**: Akmenės r. savivaldybė, Šiaulių valstybinė kolegija, Šiaulių profesinis rengimo centras, Mažeikių politechnikos mokykla, Ekonomikos ir inovacijų ministerija, "Investuok Lietuvoje".

Nuorodos
--------

* Akmenės laisvosios ekonominės zonos tinklalapis

Išnašos
-------

1. ↑  Įkurtos penkios naujos laisvosios ekonominės zonos
2. ↑  2019 metų laisvųjų ekonominių zonų stebėsenos ataskaita
3. ↑  Gynybos pramonė kaupiasi proveržiui: iš Seimo gavo saldainį, bet pagrindinio patiekalo dar teks palaukti - DELFI.LT
4. ↑  Akmenės laisvoji ekonominė zona, UAB - Juridinio asmens istorija - REKVIZITAI.VZ.LT
5. 1 2 3  Akmenės LEZ investuotojų apyvarta pernai augo 57 proc. - DELFI.LT
6. ↑  Vakarų medienos grupė baigė statyti gamyklą Akmenėje: sausį prasidės bandymai - KAUNO.DIENA.LT
7. ↑  Akmenės LEZ startuoja VMG grupės baldų gamykla - VZ.LT
8. ↑  Suteikta 44 mln. eurų paskola „VMG Lignum construction": statys gamyklą Akmenės LEZ - DELFI.LT